CELEX: 22007D0138
Language: fi
Date: 2007-10-26 00:00:00
Title: ETA:n sekakomitean päätös N:o 138/2007, tehty 26 päivänä lokakuuta 2007 , ETA-sopimuksen liitteen I (Eläinlääkintä- ja kasvinsuojeluasiat) muuttamisesta

10.4.2008   
            
            
               FI
            
            
               Euroopan unionin virallinen lehti
            
            
               L 100/62
            
         
      ETA:N SEKAKOMITEAN PÄÄTÖS
   
   N:o 138/2007,
   tehty 26 päivänä lokakuuta 2007,
   ETA-sopimuksen liitteen I (Eläinlääkintä- ja kasvinsuojeluasiat) muuttamisesta
   ETA:N SEKAKOMITEA, joka
   ottaa huomioon Euroopan talousalueesta tehdyn sopimuksen, sellaisena kuin se on muutettuna Euroopan talousalueesta tehdyn sopimuksen tarkistamisesta tehdyllä pöytäkirjalla, jäljempänä ’sopimus’, ja erityisesti sen 98 artiklan,
   sekä katsoo seuraavaa:
   
               (1)
            
            
               Sopimuksen liite I muutettiin 28 päivänä syyskuuta 2007 tehdyllä ETA:n sekakomitean päätöksellä N:o 100/2007 (1).
            
         
               (2)
            
            
               Rehuhygieniaa koskevista vaatimuksista 12 päivänä tammikuuta 2005 annettu Euroopan parlamentin ja neuvoston asetus (EY) N:o 183/2005 (2) olisi otettava osaksi sopimusta.
            
         
               (3)
            
            
               Asetuksella (EY) N:o 183/2005 kumotaan neuvoston direktiivi 95/69/EY (3) ja komission direktiivi 98/51/EY (4), jotka on otettu osaksi sopimusta ja jotka näin ollen olisi poistettava sopimuksesta.
            
         
               (4)
            
            
               Tätä päätöstä ei sovelleta Liechtensteiniin,
            
         ON PÄÄTTÄNYT SEURAAVAA:
   1 artikla
   Muutetaan sopimuksen liitteessä I oleva II luku seuraavasti:
   
               1)
            
            
               Lisätään 31l kohdan (komission päätös 2006/677/EY) jälkeen kohta seuraavasti:
               
                           ”31m.
                        
                        
                           
                              32005 R 0183: Euroopan parlamentin ja neuvoston asetus (EY) N:o 183/2005, annettu 12 päivänä tammikuuta 2005, rehuhygieniaa koskevista vaatimuksista (EUVL L 35, 8.2.2005, s. 1).
                           Sopimuksen soveltamiseksi asetuksen säännösten tulkintaa mukautetaan seuraavasti:
                           Lisätään 18 artiklaan seuraava:
                           ’5.   18 artiklan 1 ja 2 kohdassa tarkoitetun päivämäärän on oltava EFTA-valtioiden osalta kaksi kuukautta sen päivämäärän jälkeen kun ETA:n sekakomitean päätös, jolla asetus (EY) N:o 183/2005 otetaan osaksi ETA-sopimusta, on tullut voimaan.’.”
                        
                     
         
               2)
            
            
               Poistetaan 31b kohdan (neuvoston direktiivi 95/69/EY) ja 31ba kohdan (komission direktiivi 98/51/EY) tekstit.
            
         2 artikla
   Asetuksen (EY) N:o 183/2005 islanniksi ja norjaksi laaditut tekstit, jotka julkaistaan Euroopan unionin virallisen lehden ETA-täydennysosassa, ovat todistusvoimaisia.
   3 artikla
   Tämä päätös tulee voimaan 27 päivänä lokakuuta 2007, jos kaikki sopimuksen 103 artiklan 1 kohdan mukaiset ilmoitukset on tehty ETA:n sekakomitealle (5), tai 26 päivänä lokakuuta 2007 tehdyn ETA:n sekakomitean päätöksen N:o 137/2007 voimaantulopäivänä, sen mukaan, kumpi niistä on myöhäisempi.
   4 artikla
   Tämä päätös julkaistaan Euroopan unionin virallisen lehden ETA-osastossa ja ETA-täydennysosassa.
   
      Tehty Brysselissä 26 päivänä lokakuuta 2007.
      
         
            ETA:n sekakomitean puolesta
         
         
            Puheenjohtaja
         
         Stefán Haukur JÓHANNESSON
         
      
   
   
      (1)  EUVL L 47, 21.2.2008, s. 12.
   
      (2)  EUVL L 35, 8.2.2005, s. 1.
   
      (3)  EYVL L 332, 30.12.1995, s. 15.
   
      (4)  EYVL L 208, 24.7.1998, s. 43.
   
      (5)  Valtiosäännön asettamista vaatimuksista ei ole ilmoitettu.